মার্কিন প্রেসিডেন্ট ডোনাল্ড ট্রাম্প ক্ষমতায় আসার পর থেকেই যুক্তরাষ্ট্র-পাকিস্তান সম্পর্কের অবনতি শুরু হয়। বিভিন্ন সময় মার্কিন প্রেসিডেন্ট ট্রাম্প অভিযোগ করেছেন যে পাকিস্তান জঙ্গি দমন না করে বরং তাদের সহায়তা করছে। তাই ভবিষ্যতে দেশটি যদি তার অবস্থান থেকে সরে না আসে তাহলে দেশটিকে দেয়া সব ধরনের মার্কিন সহায়তা বন্ধ করা হবে। এবার সেই সিদ্ধান্ত জানালো মার্কিন প্রতিরক্ষা দফতর পেন্টাগণ। শনিবার (১ সেপ্টেম্বর) পেন্টাগণের মুখপাত্র লেফটেনেন্ট কর্নেল কোনে ফকনার এক বিবৃতিতে জানিয়েছেন, জঙ্গি দমনে কার্যকর পদক্ষেপ নিতে ব্যর্থতার হওয়ায় পাকিস্তানের জন্য নির্ধারিত ৩০ কোটি ডলার অর্থ সহায়তা বাতিল করা হচ্ছে। বিবিসি, রয়টার্স।